
טל פרנקל אלרואי
Tal.alroy@gmail.com
https://www.talfrenkelalroy.com/
מעצבת, יזמית, חוקרת ואשת חינוך בעלת ניסיון רב. מקדמת חשיבה רב תחומית ופיתוח תוכן וקונספט מולטי-דיסיפלינריים, ככלי אסטרטגי ראשון במעלה בהתפתחות עולם העיצוב, הטכנולוגיה, הכלכלה והחברה בארץ ובעולם כיום.
חוקרת עיצוב ומרצה בתואר הראשון והשני בבצלאל אקדמיה לאמנות ולעיצוב משנת 2011; יוזמת ומקימה של "סטודיו למחשבה", במסגרתו מנהלת את "הכיתה" - מעבדה למחקר הוראת עיצוב; שותפה ואחראית תחום תוכן בצוות פיתוח מוצר לסביבה מוזיאלית;
מתמחה בייעוץ קונספטואלי לאמנים ולמעצבים ובכתיבה אוצרותית לתערוכות אמנות ועיצוב; מפרסמת מאמרים בכתבי עת ובאנתולוגיות מחקריות; צורפת ומעצבת תכשיטים מסחריים וקונספטואליים, המוצגים בתערוכות ובביאנלות לעיצוב בארץ ובעולם.

בעלת תואר שלישי בפילוסופיה (Phd) מן המחלקה לספרות עברית באוניברסיטת בן גוריון בנגב; בוגרת בהצטיינות יתרה של התוכנית לתואר שני בעיצוב תעשייתי (Mdes) בבצלאל אקדמיה לאמנות ולעיצוב; בוגרת בהצטיינות יתרה של המסלול המשולב לתואר שני במחלקה לספרות עברית באוניברסיטת בן גוריון; בוגרת בהצטיינות של התואר הראשון באמנות רב תחומית ובי.אי כללי באוניברסיטת תל אביב.

מתנדבת בעמותת אליפלט, אזרחים למען ילדי פליטים.

